Укытучы: Исәнмесез, хөрмәтле дәрестә катнашучылар.Кәефләрегез ничек?

“Тырышкан табар, ташка кадак кагар,” – дигән татар халкы.Сездән дә бүген тырышлык сорала.Нәтиҗәсе куаныч китерсен барыгызга.Киттек.

**I.Сезнең игътибарга “Лото” уенын тәкъдим итәм.**

Уен тәртибе белән таныштырып үтим.Уенда 10 кеше катнаша.

Һәрбер укучы яки катнашучы алдында бер карточка.Карточкаларның бер өлешендә сорау язылган, икенчесендә-җавап.Уенда тизлек һәм дә игътибарлылык,уйлап дөрес җавап бирү таләп ителә.Җавапны мантыйкка корып та дөрес вариантны сайлап була.

***Сүзлек өстедә эш***.**Мантыйк** яки логика — «дөрес фикерләү турында фән», «фикерләү сәнгате».

|  |  |
| --- | --- |
| 1.”Бу дөньяда Себер агачның мин бер серле, моңлы яфрагы” – дигән сүзләрне кем язган? | “Абу баба”, “Нәби,яки көтелмәгән очрашу”, “Өйләдеңме,улым?” “Әни”,”Бүләк”, Беренче мәхәббәт” исемле хикәяләре бар |
| 2.Әтисе белән әнисе кемнәр булган? | Сопра авылы, Тубыл,Карагай авылы,Салехард,Омск,Казан,Мәскәү,Фрунзе,Баку, Түбән Варта,Төмән. |
| 3.Аның белем алган уку йортларын санагыз.Уку шартларының җиңел булмавын дәлилләгез. | Рус, әзербәйҗан,кыргыз,мордва,башкорт теләрендә нәшер ителә. |
| 4.Булат Сөләймановның үзләштергән һөнәрләрен санагыз.  | Әтисе Сөләйманов Вәликә Хәлиулла улы,Әнисе Сөләйманова Әтия Яка кызы.  |
| 5.Шагыйрьнең яшәгән урыннарын әйтегез. | Йөкче,маляр,бетон коючы,китапханәче,балта остасы, монтажчы,оператор,шагыйрь. |
| 6.Шигырьләрен нинди темаларга багышлый?  | -1946-1954 нче еллар, Сопра авылы мәктәбе;-1956 нчы ел, Тубыл шәһәрендә татар урта мәктәбе;-1961 нче елда экстерн рәвешендә Карагай урта мәктәбен тәмамлый;-1962 нче ел, В.И.Ленин исемендәге Казан Дәүләт университетының тарих-филология фәннәр факультеты,әмма ташлый; -1974 нче ел,Мәскәү, А.М.Горький исемендәге Әдәбият иститутында укый.  |
| 7. Шигырьләре нинди телләрдә басылып чыга? | “Беренче карлыгачлар”, “Ак метеор”, “Мин –себер татарымын” исемле шигырь җыентыклары бар. |
| 8.Авторның иҗаты нинди газета, журналларда дөнья күрә? | Себер турында яза, эш-хезмәт темасына, фәлсәфи уйланулар темасына, мәхәббәт, ана темасына, табигать темасы турында яза. |
| 9.Шагыйрьнең нинди шигырь жыентыкларын беләсез? | “Татарстан яшьләре” газетасы,“Казан утлары” журналы |
| 10. Булат Сөләймановның нинди проза әсәрләрен беләсез? | Булат Вәликә улы Сөләйманов-беренче Себер шагыйре |

**II.Укытучы:Кадерле укучыларым, кызыклы уеныгыз өчен зур рәхмәт.Әңгәмә корыйк.**

* Сүз кем турында барды?
* 2014 елда Төмән өлкәсе нинди вакыйга белән билгеле?
* 2015 нче елда Рәсәйдә нинди зур бәйрәм үтәчәк?
* Бу әйтелгән өч җавапны берләштереп бүгенге теманы билгеләгез.

Көтелгән җаваплар:“Булат Сөләйманов иҗатында сугыш темасы чагылышы”, “Булат Сөләйманов,Төмән өлкәсе һәм Бөек Ватан сугышы”, “ Булат Сөләйманов прозасында Бөек Ватан сугышы елларыда тыл тормышы чагылышы”

Тарихи белешмә: ***“День рождения Тюменской области 14 августа 1944 года навсегда останется яркой вехой в истории России. На карте России появился регион, по занимаемой площади сравнимый с несколькими европейскими государствами. В области насчитывается 29 городов, 38 районов, 34 поселка городского типа, 1537 сельских населенных пунктов. На двух тысячах километрах, разделяющих северную и южную оконечности самой большой в России области, разместились все природно-климатические зоны, вся флора и фауна, характеризующие Западную Сибирь.*Интересным фактом из истории города и области является то, что на войну многие наши земляки уходили из Омской области, а вернулись в Тюменскую”**

Укытучы: Булат Сөләймановың нинди хикәяләре белән без таныш?

Көтелгән җаваплар: “Абу баба”,”Нәби,яки көтелмәгән очрашу”,”Әни”,”Өйләндеңме,улым?”

**III.Хикәяләр буенча тестлар:**

***1.Бу сүзләр кайсы геройга туры килә ?***

Чабатадан, тездән суга батып,

Язгы чәчү җитәр алдыннан,

Чыгып киткән икән симәнәгә

Хатын-кызлар безнең авылдан.

Сыерлары юлда ятып калган,

Җилкәләргә күчкән симәнә.

Бу турыда сөйләгәндә

Әбкәй һаман елап җибәрә.

Кырык-илле чакрым язгы суда-

Кайталмасаң, илең ач кала.

Хатыннарда тик бер генә хәсрәт-

Өйдә көтә аны ач бала.

а) Мөслимәб)Гөлмәрьямв)Корбанбикә

***2.Сугыш елларында әнисез кала, балачагы “сугыш урлаган балачак” дип бәяләнә?***

а)Нәби б)Абдулла в)Вәлиш

***3. Гади халык дошманнары...(ике җавап булырга мөмкин)***

а) Ариф карт,Закир

б)Камил,Шакир

в)Һарун,Зөфәр

***4.Берничә хикәяне берләштергән образлар***

а)Мөслимә,Вәлиш,Нәби

б) Абу аба,Ариф баба,Закир

в)Гөлмәрьям,Шакир,Абдулла

***5.Абдулланың,Вәлишнең,Мөслимәнең бәхетсезлегендә кем яки нәрсә гаепле?***

а)Әниләре

б)сугыш

в)Абу баба

Дезертир-качкын,үз вазифаларын ташлап хәрби хезмәттән баш тартучы.

“Абу баба”хикәясендә кемнәр дизертирлар? (Һарун белән Зөфәр).

Тарихи белешмә: “Из Тюменской области за годы войны на фронт ушли больше 250 тысяч человек. Обратно вернулись лишь 144 497. Погибли в боях 74 519, без вести пропали 20 289, от ран в госпиталях скончались 8 491, еще 394 погибли в фашистском плену.”http://rodinatyumen.ru/spetsproekty/1944/#p5491, еще 394 погибли в фашистском плену. С Ямала на фронт ушли больше чел

**VI. Текст белән группаларда эш.**

1группа.Хикәя өзекләреннән сугыш елларында булган авырлык күренешләрен язып алырга.

2 группа.Хикәя өзекләреннән сугыш елларында Себердә кешеләрнең нәрсә белән шөгыльләнгәннәрен язып алыгыз.

ФИЗКУЛЬТМИНУТ.

***V. Текст белән эш.***

«Халык җырлары- халкыбыз күңеленең һич тә тутыкмас вә  күгәрмәс саф вә раушан көзгеседер»Г.Тукай

Халык җырлары,моңнары да гасырлар аша  буыннан буынга сакланып һәм камилләшеп, безнең бабаларыбыз тарафыннан калдырылган иң кадерле мирас булып тора.

Халык җырлары үзләреннән үзләре тумаган, аларны кемнәрдер уйлап чыгарган,

башлап җырлаган, димәк, аларның авторлары булган.Телдән-телгә күчеп, алар шомара барган һәм бүгенге көнгә кадәр сакланып камилләшеп килгән.Себердә дә татар халык җырларын яратып җырлаганнар, тормыш белән бәйләгәннәр.Һәр халык үзенең моң-сагышын, әрнүләрен көйләргә сала, җыр итеп җырлый. Сүзе яңгырашына туры килгәндә, эчтәлеге искермәгәндә, җырлар аеруча озын гомерле була. Үзәк өзгечләре, моңлылары, буыннардан буыннарга күчеп, үзен яңа төсмерләр белән баетып, халык хәтерендә яши бирә.Җыр — тарихны, тарихыңны белү, үз чиратында, җырны оныттырмый.

***“Гөлҗамал” һәм “Герман җыры” тыңлана***

Әңгәмә.

Укытучы:Җырларның эчтәлеген аңладыгызмы?

Бу җырлар белән Булат Сөләйманов хикәяләрен ничек бәйләп була?

**1 группа. “Гөлҗамал”җыры тексты белән эшлиләр.**

Шәмдәлләрдә генә утлар яна, Гөлҗамал,
Җиткән кызлар киндер җеп эрлиләр.
Энҗе дә мәрҗән кызларның кул бавы,
Авыр җан сөйгәннәрнең булмавы.
Нинди генә егеткә барырбыз, дип, Гөлҗамал,
Колактан колакка алар сөйлиләр.
Энҗе дә мәрҗән кызларның кул бавы,
Авыр җан сөйгәннәрнең булмавы

**2 группа.”Герман көе” тексты белән эшлиләр.**

Без барасыюлларның ла
Икеягыканаулы.
Без моңаймый, кем моңайсын
Безнеңкөннәрсанаулы.

Биекикәнтавыгыз,
Куеикәнталыгыз.
Без китәбез, туганнарым,
Бәхилләшепкалыгыз.

Алтын микән, көмешмикән,
Тальянгармунтелләре.
Бөреләнде, чәчкәатмады
Яшьлегемнеңгөлләре.

Атландыматныңбиленә,
Киттем Герман җиренә.
Герман җире — кара үлән,
Әлләкайтам, әлләүләм.

Кояшчыгаәйләнеп,
Ак болыткабәйләнеп.
Җиңүбелән, сау-сәламәт
Кайтсакидеәйләнеп.

***Көтелгән җаваплар***:**1 группа.**Мөслимә язмышы Гөлҗамал язмышына охшаган,сугыш елларында хатын-кызларының шөгыльләре дә шундый була:кичләрен җыелышып оеклар, бияләйләр бәйлиләр, фронтка ярдәм итәләр. Ерак җирләрдә солдат хезмәте үтәгән егетләренең яннарында юклыгына да сагышланалардыр. Җырның язылу тарихын белгәндә дә, син аңа күбрәк замана эчтәлеген салырга тырышасың. Гражданнар сугышы елларында иҗат ителгән авыл җырларының Бөек Ватан сугышы башлангач һәм соңрак та башкарылуы бер дә гаҗәп түгел.

**2 группа**.Һәр хикәядә туган җире белән саубуллашып киткән солдат образлары бар.Нәби сугышта катнаша,Мөслимәнең ире Закир сугышта үлә,Абу бабаның ике улы сугышта вафат,Вәлишнең әтисе сугышта үлә.

**VI.Булат Сөләймановның сугыш турында язган берничә шигырен дә укып китик.**

1 группада:

Ята солдат

Кинәт...

Көчле шартлау,

Һәм бер ярчык,

Атакага барган җиреннән,

Солдатның

Кисте юлын.

Аннан...

Алгы көнгә очты,

яралады улын...

Гади генә

Шул бер ярчык

Гомер җебен өзеп үтте,

Солдат белән бергә

Яраланган зәңгәр күк тә

Ауды җиргә.

Җир куйнында ята солдат

Утыз елдан артык менә.

Ята солдат...

Ил язмышын

Йөрәгенә

Төреп кенә.

2 группада:

 Ни телисез?

-Ни телисез?-дип сорадым мин гөлләрдән.

-Мәңге кояш көлеп торсын зәңгәр күктән!

-Җырлар отып алыр идек игеннәрдән, -

 диде сабан тургайлары әллә каян.

-Ни телисең?-дип сорадым мин йөрәгемнән.

-Чиксез галәм киңлекләре чакра мине!

-Тынычлык! –дип тавыш килде Көнбатыштан,

Кырык биштә кайтмый калган солдатлардан.

Укытучы: Авторның шигърияте белән прозасында уртак темалар табып була икән.

***Курай тавышы астында.***

Укытучы: Сугыш... Күпме сагыш, кайгы, күз яшьләре алып килдең син! Никадәр югалту, бәхетсезлек китердең тынычлык халкына. Син аның бәхетен урлап, рухын сындырырга, юк итәргә, колга әйләндерергә, кешеләрне тезләндереп, алар өстеннән явызларча хакимлек итәргә теләгәнсеңдер. Безнең илнең көчсез, әле ныгып җитмәгән булуыннан файдаланырга теләгәнсеңдер. Ләкин бер хакыйкатьне син аңламагансың. Безнең илебез яшь, көчсез булса да, аның горурланып сөйләрлек , курку белмәс, җиңелмәс батыр уллары, кызлары, шундый батыр йөрәкле балалар үстергән аналары бар. Безнең илебез зур сынаулар, авыр юллар, чиксез күп югалтулар белән җиңү таңын каршылады. Әйе, Җиңү исәпсез-хисапсыз корбаннар барәбәренә яуланды. 70 нче Җиңү язын каршыларгаҗыенабыз. Тагы күп дистә еллар үтәр. Буын арты буын алмашыр, ләкин Бөек Җиңү һәм шушы җиңүне яулап алган какшамас фронт һәм тыл каһарманнарының якты истәлеге халык күңелендә мәңге яшәр.

**VIII.Рефлексия.**

“Сугыш” темасына синквейн.

1. Исем.

2.2 сыйфат

3.3 фигыль

4.4 сүздән җөмлә.

Укытучы: Дәрескә нәтиҗә ясарга вакыт җитте.Бүгенге дәрестә без Булат Сөләймановның проза әсәрләрен искә алдык,аларны Бөек Ватан сугышы белән бәйләдек, ә Төмән өлкәсенең 70-еллыгы белән ничек бәйлибез?

Көтелгән җаваплар:

1.Төмән өлкәсе 1944 елда барлыкка килә.Бу сугыш еллары.

2.Себер кешеләре дә, сугышның еракта булуына карамастан, зур фаҗига кичерәләр.Сугыштан күп кенә солдатлар кире кайтмыйлар, авыр хезмәт тол хатыннар җиңенә төшә, балалар ятим кала.

3.Себердә дә халык Җиңүгә зур өлеш керткән.Җиңүне яулаган ата-бабаларыбызны онытыр хакыбыз юк.

4.Сугыш ул афәт.Аны булдырмау һәркемнең олы бурычы.

Укытучы өстәлендә – глобус, ул чәчәкләр,күбәләкләр белән бизәлгән, өстендә кара тоҗым һәм үрмәкүч.

-Укытучы.Бу безнең Җир шары,ә менә бу кара челтәр - сугыш.Бөтен Җир шары халкы исеменнән шул челтәрне алып ыргытыйк.Бөтен дөньяда тынычлык булсын!

**IX.Өй эше.**

1.Бәйгегә “Минем гаилә әгъзаларының сугышта катнашы” темасына инша язып килергә.

2.Булат Сөләйманов хикәяләренә иллюстрация ясарга.

3.Якташларыбызның сугыш темасына багышланган шигырьләрен табып,сәнгатьле укып, анализлап килергә.

**X.Үзбәя.**

Укытучы, кирәк булса, төзәтмәләр кертә.